Kevins Djūrands

Kevins Seržs Djūrands (; dzimis ) ir kanādiešu aktieris, kurš plašāk pazīstams kā Mārtins Kīmijs seriālā "Pazudušie" un Vasilijs Fets seriālā The Strain, kā arī pēc lomām seriālā "Vikingi" un filmās "Cietais tērauds", "Vilciens uz Jūmu", "Robins Huds" un "Izsvēpēt dūzi".

 Dzīvesgājums 
Kevins Seržs Djūrands dzimis 1974. gada 14. janvārī Tanderbejā, Ontārio provincē, Kanādā. Pēc aktiera teiktā, viņš jau bērnībā bija iecienījis šausmu filmas, kuras bieži skatījās kopā ar māti.

Viņš absolvēja Svētā Ignācija augstskolu savā dzimtajā pilsētā. Jaunībā nodarbojās ar stendapu un uzstājās arī teātrī, spēlējot lomas lugās par Šekspīru un Robinu Hudu.

 Karjera 
Kevins Djūrands kā aktieris debitēja dokumentālā seriāla Exhibit A: Secrets of Forensic Science vienā sērijā, kas bija veltīta kriminālistikas lomai noziegumu atklāšanā. Pēc tam viņš parādījās seriālos ER un "Zvaigžņu vārti SG-1" (Stargate SG-1), kā arī atveidoja nelielu slepkavas lomu filmā "Ostins Pauerss". No 2001. līdz 2002. gadam Djūrands filmējās seriālā "Tumšais eņģelis" (Dark Angel), kur galveno lomu atveidoja Džesika Alba. Pēc paša aktiera teiktā, viņam ļoti patika viņa atveidotais varonis Džošua — ģenētiski modificēta būtne, jo filmēšanas laikā bija nepieciešams ilgstoši uzklāt un pēc tam noņemt sarežģītu grimu, ko viņš valkāja vairākas stundas filmēšanas laikā.

2009. gadā Kevins Djūrands piedalījās filmā "X-cilvēki: sākums. Vilknadzis", kur atveidoja Frenku Djūksu — ļoti resnu un fiziski spēcīgu mutantu, kurš stājas pretī Hjū Džekmena atveidotajam Vilknadzim. Pēc Djūranda teiktā, grima uzklāšana šai lomai prasīja vairākas stundas katru dienu. 2010. gadā aktieris ieguva Mazā Džona lomu Ridlija Skota filmā "Robins Huds". Iepriekš viņš jau bija atveidojis šo lomu pantomīmas izrādē Toronto teātrī 1996. gadā. Gatavojoties filmai, Djūrands vēl pirms oficiālas apstiprināšanas aktieru sastāvā devās uz Skotiju, lai praktizētu vietējo dialektu, jo Mazajam Džonam filmā bija jābūt skotam. Šī bija jau trešā reize, kad Kevins Djūrands filmējās kopā ar Raselu Krovu — viņi iepriekš strādāja kopā filmās "Mistērija, Aļaska" (Mystery, Alaska) un vesternā "Vilciens uz Jūmu".

2008. gadā Kevins Djūrands tika izvēlēts algotņu līdera Mārtina Kīmija lomai seriāla "Pazudušie" ceturtajā sezonā. Pēc aktiera teiktā, viņš praktiski neko nezināja par šo varoni, jo visa informācija bija turēta slepenībā. Viņš vienkārši piedalījās noklausīšanās procesā un nospēlēja vienu ainu, pēc kuras tika uzaicināts uz filmēšanos. Sākotnēji Djūrands domāja, ka viņa loma būs neliela, taču galu galā viņš atveidoja nozīmīgu otrā plāna lomu ceturtajā sezonā un vēlāk atkārtoja to divās epizodēs sestajā sezonā. 2014. gadā, pateicoties seriāla "Pazudušie" producentam un scenāristam Karltonam Kjūzam, Kevinu Djūrandu iekļāva Giljermo del Toro veidotajā seriālā The Strain, kur viņš atveidoja vienu no galvenajiem varoņiem — Vasiliju Fetu. Djūrands šo lomu atveidoja visās četrās sezonās līdz 2017. gadam.

2011. gadā Kevinu Djūrandu izvēlējās lomai filmā I Am Number Four, kurā viņš atveidoja citplanētiešu komandieri. Pēc aktiera teiktā, loma bijusi izaicinoša, jo, lai arī viņš ir gandrīz divus metrus garš, viņu padarīja vēl garāku ar īpašiem zābakiem. Viņam uzklāja sarežģītu grimu, kā arī bija jāapgūst sava varoņa replikas izdomātā valodā, ko runā citplanētieši romānā, uz kura balstīta filma. Tajā pašā gadā aktieris atkal filmējās kopā ar Hjū Džekmenu filmā "Cietais tērauds". No 2015. līdz 2016. gadam Kevins Djūrands atveidoja nelielu Harbārda lomu seriālā "Vikingi", kura fans viņš ir. Aktieris atzina, ka viņam ļoti paticis strādāt pie šī seriāla un ka viņš bijis fiziski gatavs lomai, jo bieži trenējas "kā vikings".

2024. gadā Kevins Djūrands atveidoja Proksimusu Cēzaru filmā "Pērtiķu planētas karaliste". Lomai gatavojoties, viņš — tāpat kā pārējie aktieri — izgāja sešu nedēļu apmācību kursu, lai iemācītos staigāt un uzvesties kā pērtiķis, kā arī strādāja pie savas balss maiņas lomai. Tajā pašā gadā aktieris filmējās arī Meta Betinelli režisētajā filmā "Abigeila". 2025. gadā Kevins Djūrands piedalījās filmā "Kailais ierocis". Savukārt 2026. gadā Djūrands parādīsies filmas "Gatavs vai nē" turpinājumā, kuras režisors arī ir Mets Betinelli.

 Personīgā dzīve 
Aktiera dzimtā valoda ir franču. 2010. gada oktobrī Kevins Djūrands apprecējās ar aktrisi Sandru Čo un viņiem 2015. gadā piedzima meita Amēlija.

 Filmogrāfija 

 Kino 
GadsNosaukumsLoma1999"Ostins Pauerss: Slepenais starptautiskais aģents" (Austin Powers: International Man of Mystery)slepkava"Mistērija, Aļaska" (Mystery, Alaska)"Koks" Leins2002"K-9: Privātdetektīvi" (K-9: P. I.)aģents Verners2003"Tauriņa efekts" (The Butterfly Effect)Karloss2004"Atmaksas stunda" (Walking Tall)Būts"Skubijs Dū 2: Briesmoņi savā vaļā" (Scooby Doo 2: Monsters Unleashed)tumšā bruņinieka spoks200612 Hours to LeaveDžons Kārls Loumans"Lielās mammas māja 2" (Big Momma's House 2)Ošima2007"Mežonīgais četrinieks" (Wild Hogs)Reds"Izsvēpēt dūzi" (Smokin' Aces)Džīvss Tremors"Vilciens uz Jūmu" (3:10 to Yuma)Takers2008Winged Creatureskomivajožieris"Atbalss" (The Echo)Volters2009"X-cilvēki: sākums. Vilknadzis" (X-Men Origins: Wolverine)Freds "Blobs" Djūkss2010"Leģions" (Legion)Gabriels"Robins Huds" (Robin Hood)Mazais Džons2011Citizen GangsterLenijs DžeksonsI Am Number Fourmogadoriešu komandieris"Cietais tērauds" (Real Steel)Rikijs2012A Dark TruthToranss Mašinters"Nezūdošais ļaunums: Atmaksa" (Resident Evil: Retribution)Berijs Bērtons"Kosmopolise" (Cosmopolis)Torvals2013The CaptiveMika"Frūtveilas stacija" (Fruitvale Station)KarusoDevil's KnotDžons Marks Bajerss"Kaulu pilsēta" (The Mortal Instruments: City of Bones)Pengborns2014"Noass" (Noah)nefilims Ramiels"Ziemas pasaka" (Winter's Tale)Cēzars Tens2017Tragedy GirlsLouels2018BiggerBills Hoks2019PrimalLoflers2021DangerousKouls2024"Klauns kukurūzas laukā" (Clown in a Cornfield)Artūrs Hils"Abigeila" (Abigail)Terenss Lakrūa jeb Pīters"Pērtiķu planētas karaliste" (Kingdom of the Planet of the Apes)Proksimuss Cēzars2025"Kailais ierocis" (The Naked Gun)Sigs Gustafsons2026Ready or Not: Here I Come

 Televīzija 
GadsNosaukumsLomaPiezīmes1997Exhibit A: Secrets of Forensic ScienceDžons Grīrssērija: The Frankenstein of Sleep2000The Outer LimitsAlanssērija: Skin DeepERMūnija kungssērija: Mars Attacks2000—2001Beggars and ChoosersKlifs6 sērijas2000—2002"Zvaigžņu vārti SG-1" (Stargate SG-1)Zipača3 sērijas2001—2002"Tumšais eņģelis" (The Dark Angel)Džošua15 sērijas2002Takenbezpajumtnieks vagonāsērija: Jacob and Jesse2003Dead Like MeČakssērija: Sunday Mornings2004Touching Evilaģents Džejs Svoupssotrā plāna loma; 12 sērijas2005The Collectorautobusa vadītājs/Velnssērija: The Tour GuideThe TresholdSontags2 sērijas"CSI Lasvegasa" (CSI LA)Konors Deilijssērija: Still Life2006"Kails XY" (Kyle XY)policists Volnerssērija: Pilot"Mirusī zona" (The Dead Zone)Kebotssērija: PanicWithout a TraceTreviss Holtssērija: The Damage Done2007"CSI Miami" (CSI Miami)Maiks Njūberijssērija: Dangerous Son"Prokurors Šarks" (Shark)Riks Karisssērija: No Holds Barred2008; 2010"Pazudušie" (Lost)Mārtins KīmijsOtrā plāna loma; 11 sērijas2011"Mana trakā ģimene" (Family Guy)viltus Kevins Svensons; balss lomasērija: Thanksgiving2012Republic of DoyleDonijs Skvairsssērija: Streets of St. John's2015—2016"Vikingi" (Vikings)Harbārds6 sērijas2010; 2013—2014; 2016"Amerikāņu tētuks" (American Dad!)dažādas balss lomas5 sērijas2017Trial & ErrorRutgers Haiss4 sērijas2014—2017The StrainVasilijs Fetsgalvenā loma; 46 sērijas2019"Purva briesmonis" (Swamp Thing)Džeisons VūdroGalvenā loma; 10 sērijas2018—2019The BallersTompsons7 sērijas2021—2022"Slēdzene un atslēga" (Locke & Key)Frederiks Gideons11 sērijas2023Most Dangerous GameTailers3 sērijasEssex CountyDžimijs5 sērijas2022—2023Pantheondažādas balss lomas9 sērijas

 Atsauces 

 Ārējās saites 

Kategorija:1974. gadā dzimušie
Kategorija:Kanādiešu kinoaktieri
Kategorija:Kanādiešu televīzijas aktieri